**Fabian Munkholm Davidsen**

Kære kandidataspirant,

Dette grundlag skal du bruge, når du forbereder dine tanker om, hvorvidt og hvordan du vil være kandidat til Folketinget i Alternativet. Hvis du ikke har læst jobbeskrivelserne for kandidater endnu, så læs dem først [endnu ikke udarbejdet – kommer snarest].

Grundlaget her er først og fremmest dit eget. Til at hjælpe din egen refleksionsproces. Er det noget for mig at være kandidat? Hvor god en kandidat er jeg? Hvad er min profil og særkender? Hvordan ville jeg gøre, hvis jeg var kandidat?

Aspirantgrundlaget er skriftligt og skal afleveres til den relevante bestyrelse, når du er klar til det. Når du afleverer det, så udgør det din ansøgning om at blive aspirant. Du vil så blive inviteret til samtale med bestyrelsen. Efter samtalen beslutter bestyrelsen, om de vil godkende dig som aspirant. På næstfølgende opstillings- eller årsmøde i den relevante forening, kan du stille op til valg som kandidat. I så fald skal du udfylde grundlaget på ny, så det tager højde for de nye tanker og det, som du har lært som kandidat.

Du vil muligvis blive inviteret til samtale med bestyrelsen for at drøfte aspirantgrundlaget igennem.

**God fornøjelse og god virkelyst i Alternativet!! Og TAK for dit engagement.**

**Aspirantrollen**

Aspirantrollen er indført i Alternativet for at muliggøre to ting:

1) at personer, der tænker på at blive kandidater, kan gennemgå en modningsfase for at finde ud af, om det er den rigtige vej for dem i Alternativet

2) for at give bestyrelser og medlemmer en periode til at se en mulig kandidat an, mens de vokser

Hvad der præcis ligger i at være aspirant eller kandidat – det afhænger af dine idéer og din dialog med bestyrelsen. At være aspirant handler om at finde ud af, hvordan *du* er den bedste kandidat for Alternativet og for verden.

Hvis bestyrelsen antager dig som aspirant er der dog følgende faste forventninger:

1. Du følger folketingsarbejdet i et vist omfang (aftales)
2. Du er med til at udvikle politik
3. Du deltager i Alternativets kandidatuddannelse (egenbetalt)
4. Du udvikler samarbejdet med andre aspiranter og kandidater
5. Tager aktiv del i formidlingen af Alternativets politik

I denne del af aspirantgrundlaget handler det om at tænke over, hvordan andre mennesker oplever dig. Som kandidat er det netop andres oplevelse, der er det afgørende. Det er oplagt, at det er godt, at kunne alt det, der står under ’mulig beskrivelse’ – men øvelsen handler om at blive bevidst om din egen profil, dine styrker, og det, som du kan arbejde med.

At være kandidat i Alternativet kræver, at man har mod til tage en sådan forståelsesorienteret og evaluerende dialog med medlemmerne, med dem i bestyrelsen og med vælgerne.

|  |  |  |
| --- | --- | --- |
| **Mulig beskrivelse** | **Hvad siger andre?**  **(0-10 skala)** | **Har de ret?** |
| Er en god repræsentant for Alternativet | 10 | Ja |
| Er god til at bruge Alternativets værdier | 9 | Ja |
| Lytter reelt til andres argumenter | 9 | Ja |
| Er en behagelig debattør | 8 | Ja |
| Kan tale om ulemper ved egne forslag, ikke kun fordele | 8 | Ja |
| Tager godt imod direkte kritik | 9 | Ja |
| Opsøger og værdsætter konstruktiv feedback | 9 | Ja |
| Er en overbevisende taler | 10 | Ja |
| Holder hovedet koldt i en debat | 10 | Ja |
| Er vidende om mange forskellige områder | 10 | Ja |
| Er specialist på specifikke områder | 8 | Ja |
| Får andre til at følge sig god tilpas | 10 | Ja |
| Er god til at få grupper til at arbejde | 10 | Ja |
| God til at skabe motivation omkring sig | 9 | Ja |
| Kan sætte sig ind i nye problemstillinger hurtigt | 9 | Ja |
| Er løsningsorienteret | 9 | Ja |
| Kan lykkes som politiker | 10 | Ja |
| Er visionær | 10 | Ja |
| Er pragmatisk | 10 | Ja |

De næste spørgsmål handler om nogle mere objektive forhold, som påvirker dine muligheder for at agere som kandidat. Alle svar er legitime og danner blot udgangspunkt for at forstå, hvordan du vil kunne agere som kandidat.

|  |  |  |  |
| --- | --- | --- | --- |
| **Spørgsmål** |  | **Svarmuligheder** |  |
| Hvilken arbejdstid forventer du at kunne ligge som aspirant? | 1 time om ugen | 3-5 time om ugen | **7-10 timer om ugen** |
| Hvordan er din politiske erfaring? | Ny i politik | **1-5 år – 5 år** | Mere end 5 år |
| Hvordan er din foretrukne politiske tilgang? | **Real-politisk** | Visionær | Værdi-baseret |

De følgende spørgsmål har en anden form. Her må du gerne udbrede dig inden for de bokse, der er sat op. Klare, korte tanker er bedre end lange!

**Hvad er dine personlige mærkesager ift. et folketingsvalg?**

Investering i uddannelse og forskning

Inddragelse af Unge i demokratiet

Få humanisme tilbage i dansk politik

**Hvad er din personlige motivation eller årsag til at ville være aspirant/kandidat?**

Min motivation er at ændre de inhumane tiltag, der bliver besluttet inde fra Folketinget. Jeg ønsker at, de unge får en alternativ stemme i folketinget. Under den kommunale valgkamp i 2017, var der mange unge der var kede af de ikke kunne stemme på mig, fordi de følte at jeg var et tale rør ind i det demokratiske Danmark.

**Hvad betyder ’ny politisk kultur’ ift. hvordan du agerer som aspirant/kandidat?**

For mig er ”ny politisk kultur” et redskab til at skabe den gode dialog mellem borgerne og politikkerne. Det handler også om en forståelse af de andre kandidater, en respekt for deres holdning. Ligegyldig om du er enige eller ej, er det en nødvendighed for skabelse af de demokratiske processer.

**Hvilket eller hvilke ordførerskaber ville du helst bestride i Folketinget?**

Unge ordfører

Ligestillingsordfører

Religionsordfører

Ku

**Hvordan kunne du tænke dig at samarbejde med medlemmer og frivillige?**

Jeg ønsker at nedsætte et personligt kampagne udvalg af både med medlemmer af Alternativet og Alternativets unge og andre frivillige, som kæmper den samme sag, som jeg gør. Jeg vil samarbejde med lokalforeningerne med at lave forskellige politiske arrangementer både før under og efter en valgkamp. Jeg vil bl.a. gerne lave aktivistiske projekter, der styrker dialogen (fx med unge med indvandre baggrund) og her inddrage frivillige.

**Hvilket samarbejde ønsker du med de andre aspiranter/kandidater i storkredsen?**

Jeg håber, at vi aspiranter og kommende kandidater kan være samarbejdspartnere og ikke skal kæmpe indbyrdes. Jeg håber, vi laver nogle ”lokale” ordfører og på den måde fremfører vores forskellige mærkesager. Jeg håber, at vi kan lave fælles kampagner, og være en kammeratlig støtte til hinanden.

**Hvordan tænker du, at du vil arbejde med politisk aktivisme?**

Jeg vil arbejde med, at vores medlemmer bliver en stor del af en kommende valgkamp og lave aktiviteter, der kan styrke dialogen både med dem og borgerne uden for partiet igennem forskellige typer af dialog arrangementer - både på gadeplan, via de sociale medier, via kunst og gennem politiske laboratorier. For mig er det vigtige at komme ud at møde folk og skabe mødesteder.

**Har du tidligere udtalt dig på en måde eller været involveret i situationer eller aktiviteter, som kunne skabe polemik, hvis det blev kendt? Hvis ja, fortæl om det her, så det er ude i det åbne.**

*(NB: Hvis du skriver noget her, så vil bestyrelsen ikke skrive det i dit offentlige kandidatgrundlag uden forudgående dialog med dig)*